མདོར་ན་བོད་མི་རིགས་སྤྱི་དང་སྒོས་སུ་བློན་ཆོས་ས་ཁུལ་གྱི་རྔམ་མཐུག་པའི་ཡུལ་སྲོལ་རིག་གནས་ལས་ས་ཆ་འདིའི་མི་རྣམས་དཀར་པོའི་ཆོས་ལ་དད་ཞེན་ཆེ་ཞིང་།ཕ་མེས་ནས་བརྒྱུད་པའི་སྲོལ་བཟང་དག་ཉམས་པ་རྒྱུད་འཛིན་དང་མ་ཉམས་གོང་སྤེལ་ལ་གཏོང་བའི་ཕྱོགས་ལ་ནུས་པ་བླ་ལྷག་ཅིག་འདོན་ཐུབ་པ།རང་རིགས་ཀྱི་ཕ་མེས་དང་དམ་པ་གོང་མ་རྣམས་ཀྱི་མི་ཚེའི་བཤུལ་ལམ་ལ་ཕྱི་མིག་བལྟ་ཤེས་པ།དེ་དག་གི་གསར་གཏོད་ཀྱི་སྙིང་སྟོབས་དང་ཞུམ་མེད་ཀྱི་སྤོབས་པ་སོགས་ལ་ཡིད་སྨོན་དང་གོང་བཀུར་བྱེད་པའི་བསམ་པ་དང་བློ་སྤོབས་མངའ་བ་མ་ཟད།བོད་རིགས་ཁྲི་མ་འབུམ་གྱིས་རྗེ་ཙོང་ཁ་པ་ལ་དད་འདུན་གྱི་སྙིམ་པའོ་པངྨོ་ཡོངས་སུ་ཟུམ་པ་དང་།ཁོང་གི་འཆད་རྩོད་རྩོམ་གསུམ་དང་མཁས་བཙུན་བཟང་གསུམ་གྱི་ཡོན་ཏན་ལ།རང་རིགས་ཀྱིས་སློབ་སྦྱོང་བྱེད་དགོས་པའི་གལ་ཆེན་རང་བཞིན་གསལ་བར་བསྟན།དེ་ལས་གཞན་ཆོས་ལུགས་དམངས་སྲོལ་ནི་བོད་མི་རིགས་ཀྱི་འཚོ་བའི་ཁྲོད་མཚོ་ལ་ཁ་བ་བབས་པ་ཇི་བཞིན་ཕྱོགས་དང་ཆ་ནས་ཡོངས་སུ་སིམ་ཡོད་པར་མ་ཟད།བོད་མི་རིགས་ཀྱི་བསམ་པའི་གཏིང་དང་རུས་པའི་རྐང་ལ་ཟུག་ཡོད་པའི་ངེས་ཤིག་ཤིག་ཀྱང་ངང་ངམ་ཤུགས་ཀྱིས་སྐྱེས་སུ་འཇུག་གོ།